Vesterveien (Kristiansand)

Vesterveien (2-230, 3-201) er en vei i Kristiansand som har sitt løp fra rundkjøringen på Gartnerløkka øverst i Vestre Strandgate til Fidjane/Grauthelleren lengst vest i kommunen. De første 350 meter av veien over jernbanebroa eller Gamle Vesterbroa er veien del av E18, resten av strekningen er E39. 27 eiendommer er matrikulert til Vesterveien som er vel 5 km lang. Blant annet ligger Glencore Nikkelverk ved Vesterveien. I vestlig retning ledes veien gjennom to tunneler, Vesterveitunnelen og Hanneviktunnelen. Vedtaket om veinavnet ble fattet 16. april 1958.

Vesterveien var tidligere del av riksvei 40, også kalt Sørlandske hovedvei, og er hovedveiforbindelsen fra Kristiansand og videre vestover til Stavanger. Trafikken til de vestlige bydelene i Vågsbygd går også via Vesterveien frem til avkjøringen til Vågsbygdveien.

Veier i Kristiansand